Skijaško trčanje na Zimskim olimpijskim igrama 2014 – 50 km slobodno
Utrka na 50 km za muškarce slobodnim stilom na ZOI 2014. održana je 23. februara s početkom u 11 sati po lokalnom vremenu u olimpijskom kompleksu za biatlon i skijaško trčanje "Laura". Sva tri mjesta na pobjedničkom postolju prvobitno su zauzeli domaći takmičari: Aleksandar Legkov (zlato), Maksim Viljegžanjin (srebro) i Ilja Černousov (bronza), što je prvi takav slučaj u muškom skijaškom trčanju još od 1992 (kada su Norvežani "pomeli" konkurenciju) i prvi za SSSR / Rusiju. Svoj trojici osvajača medalja ovo je bila prva pojedinačna olimpijska medalja u karijeri. Međutim, u novembru 2017. Legkov i Vilegžanjin diskvalificirani su zbog dopinga i oduzete su im medalje. Ipak, 1. februara 2018. medalje su im vraćene nakon uspješne žalbe.